cyanic-selkie/wikianc huggingface dataset:
রোসেটা প্রস্তরফলক
পুনঃআবিষ্কার
ঐ বছরেই মিশরে ফরাসি অভিযানের আনুষ্ঠানিক পত্রিকা কুরিয়ে দ্য লেজিপ্টের সেপ্টেম্বর সংখ্যায় এই আবিষ্কারের প্রতিবেদন প্রকাশিত হয়। প্রতিবেদকের নাম প্রকাশিত না হলেও তিনি তার প্রতিবেদনে আশা প্রকাশ করেন যে এক দিন এই প্রস্তরফলকটি হায়ারোগ্লিফের পাঠোদ্ধারে মূল চাবিকাঠির ভূমিকা পালন করবে। ১৮০০ সালে কমিশনের তিন জন কারিগরী বিশেষজ্ঞ প্রস্তরফলকটির ওপরে খোদাইকৃত লেখার হুবহু প্রতিলিপি তৈরি করার একটি পদ্ধতি উদ্ভাবন করেন। তিন জন কারিগরী বিশেষজ্ঞের মধ্যে একজন ছিলেন ফরাসি মুদ্রাকর ও প্রতিভাবান ভাষাবিদ জঁ-জোসেফ মার্সেল, যিনি সর্বপ্রথম বুঝতে পারেন যে ফলকের মাঝের অংশের লেখনিটি মিশরীয় ডেমোটিক লিপিতে লিখিত। তৎকালীন সময়ের শিলালিপিতে ডেমোটিক লিপির ব্যবহার ছিলো কদচিৎ এবং খুব অল্প কিছু গবেষক-ই ফলক ও শিলালিপিতে এই লিপির ব্যবহার প্রত্যক্ষ করেছিলেন। ডেমোটিক লিপির ব্যপারে না জানার কারণে প্রথমে ধারণা করেছিলেন যে মাঝের অংশটি সিরিয়াক ভাষায় লিখিত। ফরাসি কারুশিল্পী নিকোলা-জাক কন্তে প্রস্তরফলকটি ব্যবহার করে কাঠের ব্লকের ছাপার মাধ্যমে এর ওপরে শিলালিপির প্রতিলিপি তৈরি করার পদ্ধতি আবিষ্কার করেন। অপর একজন ফরাসি মুদ্রাকর আন্তোয়ানা গালা ফলকটির প্রতিলিপি তৈরির সময় কন্তের চেয়ে একটু ভিন্নতর একটি পদ্ধতি ব্যবহার করেছিলেন। পরবর্তীতে ফরাসি জেনারেল শার্লে দুগুয়া বিভিন্ন পদ্ধতিতে প্রণীত প্রতিলিপিগুলো প্যারিসে নিয়ে যান। আর এর মাধ্যমে ইউরোপীয় গবেষকরা রোসেটা প্রস্তরফলকের শিলালিপিগুলো দেখতে পান ও এর পাঠোদ্ধারের চেষ্টা শুরু করেন।
নেপোলিয়নের মিশর ত্যাগের পর ফরাসি সৈন্যবাহিনী আরও ১৮ মাস যাবৎ ব্রিটিশ ও উসমানীয় সেনাদের ঠেকিয়ে রাখে। ১৮০১ সালে মার্চে ব্রিটিশরা আবু কির সাগরের তীরে এসে উপস্থিত হয়। সেসময় ফরাসি বাহিনীর নেতৃত্বে ছিলেন জেনারেল ম্যেনু। ব্রিটিশরা অগ্রসর হওয়ায় ম্যেনু কমিশনের সদস্যসহ তার পুরো সৈন্যবাহিনী সমেত ব্রিটিশদের সাথে যুদ্ধের উদ্দেশ্যে উত্তর দিকে রওনা হন। উত্তরে ভূমধ্যসাগরের তীরে সমবেত হওয়ার জন্য যাওয়ার সময় ফরাসিরা রোসেটা প্রস্তরফলকসহ অন্যান্য প্রত্নতাত্ত্বিক নিদর্শনগুলোও তাদের সাথে নিয়ে যায়। কিন্তু যুদ্ধে ম্যেনু পরাজিত হন, এবং তার সেনাবাহিনীর বাকি অংশ পশ্চাদপসরণ করে আলেক্সান্দ্রিয়ায় এসে আশ্রয় নেয়। এক পর্যায়ে ব্রিটিশরা ফরাসিদের চারদিক থেকে ঘিরে ফেলে এবং আত্মসমর্পণের আগ পর্যন্ত শহরের মাঝে অবরোধ করে রাখে। অবশেষে ১৮০১ সালের ৩০ আগস্ট ম্যেনু ব্রিটিশদের কাছে আত্মসমর্পণ করেন।
ফরাসিদের কাছ থেকে ব্রিটিশদের অধিকরণ
thumb|রোসেটা প্রস্তরফলকের বাম ও ডান পাশের অংশ, ফরাসি সেনাবাহিনীর কাছ থেকে ব্রিটিশদের হস্তগত হওয়ার সময় এই সংক্রান্ত প্রমাণস্বরূপ লেখনী ফলকটির পাশে খোদাই করা হয়েছিলো
আত্মসমর্পণের পর মিশরে ফরাসিদের প্রত্নতাত্ত্বিক ও বৈজ্ঞানিক আবিষ্কারের পরিণতি কী হবে তা নিয়ে বাদানুবাদ শুরু হয়, যার মধ্যে কমিশনের সদস্যদের দ্বারা প্রণীত ও সংগ্রকৃত প্রত্নতাত্ত্বিক নিদর্শন, জৈবিক নমুনা, টীকা, পরিকল্পনা, নকশা, ইত্যাদিও অন্তর্ভুক্ত ছিলো। ম্যেনু এগুলো ব্রিটিশদের কাছে হস্তান্তর করতে অস্বীকৃতি জানান, কারণ তার দাবি অনুসারে এগুলোর ছিলো ইনস্টিটিউটের স্বত্বাধীন। কিন্তু ব্রিটিশ জেনারেল জন হেলি-হাচিনসন তার দাবি প্রত্যাখান করেন এবং ম্যেনু হস্তান্তরের আগ পর্যন্ত ব্রিটিশ অবরোধ বলবৎ রাখেন। সদ্য ইংল্যান্ড থেকে আগত গবেষক এডওয়ার্ড ড্যানিয়েল ক্লার্ক ও উইলিয়াম রিচার্ড হ্যামিল্টন আলেক্সান্দ্রিয়ায় থাকা প্রত্নতাত্ত্বিকগুলো নিদর্শনগুলো পরীক্ষা-নিরীক্ষা করতে রাজি হন। পরীক্ষা শেষে তারা দাবি করেন যে তারা এমন অনেক নিদর্শন খুঁজে পেয়েছেন যেগুলো ফরাসিরা আগে প্রকাশ করেনি। এ বিষয়ে বাড়িতে লেখা একটি চিঠিতে ক্লার্ক লিখেছিলেন, “আমরা তাদের দখলে তাদের বর্ণনা এবং আমাদের ধারণার চাইতেও অনেক বেশি খুঁজে পেয়েছি”।
তৎকালীন বিভিন্ন সূত্র ভিন্ন ভিন্ন তথ্য প্রদান করায় এটি ঠিক নিশ্চিত নয় যে শেষ পর্যন্ত ঠিক কীভাবে প্রস্তরফলকটি ফরাসিদের কাছ থেকে ব্রিটিশতের হস্তগত হয়েছিলো। কর্নেল টমকিন্স হিলগ্রোভ টার্নার, যিনি প্রস্তরফলকটি ইংল্যান্ডে নিয়ে গিয়েছিলেন, দাবি করেছিলেন যে তিনি নিজে এটি ফরাসি জেনারেল ম্যেনুর কাছ থেকে জব্দ করে বন্দুক পরিবহনের কাজে ব্যবহৃত একটি ঘোড়ার গাড়িতে করে সেটিকে স্থানান্তর করেছিলেন। আরেকটি বিস্তারিত বিবরণে এডওয়ার্ড ড্যানিয়েল ক্লার্ক বলেছিলেন যে, ফরাসি সামরিক অফিসার ও ইনস্টিটিউটের সদস্যরা তাকে, তার ছাত্র জন ক্রিপ্‌স, এবং হ্যামিলন্টনকে পেছনের রাস্তা দিয়ে ম্যেনুর বাসভবনে নিয়ে যান এবং ম্যেনুর মালপত্রের মধ্যে গালিচার আবরণে সুরক্ষিতভাবে রাখা ছিলো। ক্লার্কের মতে সংবাদাতার ভয় ছিলো যে, ফরাসি সৈন্যরা প্রস্তরফলকটির অবস্থান জানতে পারলে সেটি চুরির আশঙ্কা থাকতো। হাচিনসনকে এই আশঙ্কার বিষয়ে সঙ্গে সঙ্গেই অবহিত করা হয়, তারপর সঙ্গে সঙ্গেই প্রস্তরফলকটি নিয়ে যাওয়া হয় — সম্ভব টার্নার নিজেই তার বন্দুকের গাড়িতে করে এটি নিয়ে যান।
কর্নেল টার্নার প্রস্তরফলকটি অধিকৃত ফরাসি ফ্রিগেট এইচএমএস ইজিপ্টিয়েন-এ করে ইংল্যান্ডে নিয়ে আসেন, যা ১৮০২ সালের ফেব্রুয়ারিতে পোর্টস্‌মাথে নোঙর করে। তার উপরে রোসেটা প্রস্তরফলকসহ অন্যান্য প্রত্নতাত্ত্বিক নিদর্শনগুলো রাজা তৃতীয় জর্জের সামনে উপস্থাপন করার নির্দেশ ছিলো। রাজার প্রতিনিধি হিসেবে যুদ্ধ সচিব লর্ড হোবার্ট প্রস্তরফলকটিকে ব্রিটিশ মিউজিয়ামে স্থাপন করার নির্দেশ দেন। টার্নার ভাষ্যমতে, তিনি ও হোবার্ট প্রস্তরফলকটি ব্রিটিশ মিউজিয়ামে স্থায়ীভাবে স্থাপনের আগে সোসাইটি অব অ্যান্টিকোয়ারিজ অব লন্ডনে গবেষকদের কাছে উপস্থাপনের বিষয়ে একমত হন। টার্নার নিজেও এই সোসাইটির একজন সদস্য ছিলেন। ১৮০২ সালের ১১ মার্চ এটি সর্বপ্রথম গবেষকদের সামনে প্রকাশিত ও আলোচিত হয়।
thumb|১৮৭৪ সালে [[দ্বিতীয় আন্তর্জাতিক প্রাচ্যবিশারদ কংগ্রেস|দ্বিতীয় আন্তর্জাতিক প্রাচ্যবিশারদ কংগ্রেসে গবেষকরা প্রস্তরফলকটি পর্যবেক্ষণ করছেন]]
সোসাইটির পক্ষ থেকে ১৮০২ সালে প্রস্তরফলকের শিলালিপির প্লাস্টারের তৈরি চারটি ছাঁচ তৈরি করা হয় এবং সেগুলো অক্সফোর্ড বিশ্ববিদ্যালয়, কেমব্রিজ বিশ্ববিদ্যালয়, এডিনবরা বিশ্ববিদ্যালয় এবং ট্রিনিটি কলেজ ডাবলিনে পাঠানো হয়। এর কিছুদিন পরেই সেই ছাঁচেরও অনেকগুলো কপি মুদ্রিত হয় এবং সেগুলো ইউরোপীয় গবেষকদের কাছে বিতরণ করা হয়। ১৮০২ সালের শেষের দিকে প্রস্তরফলকটি ব্রিটিশ মিউজিয়ামে স্থানান্তর করা হয় এবং এখনও নিদর্শনটি সেখানেই রয়েছে। ফরাসিদের কাছ থেকে অধিকরণের পর প্রস্তরফলকটির বাম ও ডান পাশে ইংরেজিতে লেখা রয়েছে, ‘১৮০১ সালে ব্রিটিশ সেনাবাহিনী কর্তৃক মিশরে অধিকৃত’ এবং ‘রাজা তৃতীয় জর্জ কর্তৃক উপহারপ্রদানকৃত’।
১৮০২ সালের জুন থেকে প্রায় ধারাবাহিকভাবে রোসেটা প্রস্তরফলক ব্রিটিশ মিউজিয়ামে প্রদর্শিত হয়ে আসছে। ১৯ শতকের মাঝামাঝি সময়ে জাদুঘরের নিদর্শনের তালিকাভুক্তির জন্য এটিকে ‘ইএ ২৪’ বা ‘EA 24’ নামে তালিকায় অধিভুক্ত করা হয়। যেখানে ‘ইএ’ দ্বারা ‘মিশরীয় নিদর্শন’ বা ‘Egyptian Antiquities’-কে নির্দেশ করা হয়েছে। প্রস্তরফলকটি ছাড়াও এই তালিকায় ফরাসিদের মিশর অভিযানের মাধ্যমে অধিকৃত বিভিন্ন মিশরীয় প্রত্নতাত্ত্বিক নিদর্শন অন্তর্ভুক্ত ছিলো যা পরবর্তীতে যুদ্ধে পরাজয়ের মাধ্যমে ব্রিটিশদের অধিকারে আসে। তালিকায় থাকা অন্যান্য নিদর্শনগুলোর মধ্যে রয়েছে দ্বিতীয় নেক্টানেবোর পাথরের শবাধার বা সারকোফ্যাগাস (ইএ ১০), আমুনের প্রধান পুরোহিতের ভাষ্কর্য (ইএ ৮১), এবং গ্রানাইট পাথরের একটি বৃহৎ মুষ্ঠি (ইএ ৯)। এই নিদর্শনগুলো যেখানে প্রদর্শিত হচ্ছিলো — ব্রিটিশ মিউজিয়ামের মূল ভবন মন্টেগু হাউজের ঐ মেঝের জন্য অতিরিক্ত ভারি হয়ে যাচ্ছিলো, সেজন্য পরে ঐ ভবনটি সম্প্রসারণ করে আরও বেশি ওজন নেওয়ার মতো একটি স্থানে নিদর্শনগুলো স্থানান্তর করে প্রদর্শন করা শুরু হয়। মন্টেগু হাউজ ভেঙ্গে ফেলার কিছুদিন পর ১৮৩৪ সালে বর্তমান ব্রিটিশ মিউজিয়াম ভবনের ভাষ্কর্য গ্যালারিতে রোসেটা প্রস্তরফলকটি স্থানান্তরিত হয়। জাদুঘরের রেকর্ডবুক অনুযায়ী এই প্রস্তরফলকটি জাদুঘরের সবচেয়ে বেশি প্রদর্শিত একক নিদর্শন এবং এর একটি সাধারণ চিত্র সংবলিত পোস্টকার্ড কয়েক দশক ধরে জাদুঘরের সবচেয়ে বেশি বিক্রিত পোস্টকার্ডের তালিকায় ছিলো। জাদুঘরের স্যুভেনির দোকানেও এই প্রস্তরফলকের লেখা, ছাঁচসহ বিভিন্ন ধরনের সামগ্রী বিক্রিয় করা হয়।
thumb|ব্রিটিশ মিউজিয়ামে ১৯৮৫ সালে প্রদর্শনকৃত অবস্থায় প্রস্তরফলকটি দর্শনার্থীরা প্রদর্শন করছেন thumb|বর্তমান সময়ে দর্শনার্থীদের ভীড়ে ব্রিটিশ মিউজিয়ামে প্রদর্শিত রোসেটা প্রস্তরফলক
প্রথম যখন রোসেটা প্রস্তরফলকটিকে ব্রিটিশ মিউজিয়ামে নিদর্শন হিসেবে দর্শনার্থীদের কাছে প্রদর্শনের জন্য রাখা হয় তখন তা সরাসরি শুইয়ে না রেখে কৌণিকভাবে একটু খাড়া করে প্রদর্শন করা হয়। এভাবে রাখার জন্য ধাতুর তৈরি একটি দোলনাসদৃশ কাঠামো তৈরি করা হয় যার উপরে ফলকটি স্থাপন করা হয়েছিলো এবং একইসাথে সাথে ধাতুর কাঠামোতে প্রস্তরফলকটি নিরাপদ ও সুগঠিতভাবে স্থাপনের জন্য এর পাশের সামান্য কিছু অংশ চেঁচে ফেলা হয়। প্রথমে ফলকটির উপরে কোনো সুরক্ষামূলক বাধা না থাকলেও ১৮৪৭ সালে দর্শনার্থীদের প্রস্তরফলকটি স্পর্শ করা ঠেকাতে কাচের ফ্রেমের মধ্যে এটিকে স্থাপন করার প্রয়োজন হয়। ২০০৪ সাল থেকে রোসেটা প্রস্তরফলকটি মিশরীয় ভাষ্কর্য গ্যালিরর মাঝে বিশেষভাবে নির্মিত একটি ফ্রেমের মাঝে গ্লাস দ্বারা সুরক্ষিত অবস্থায় প্রদর্শন করা হয়। তবে ব্রিটিশ মিউজিয়ামের কিংস লাইব্রেরিতে প্রস্তরফলকটির একটি অবিকল নকল ঊনিশ শতকের স্টাইলে খোলাভাবে রাখা হয়েছে যা দর্শনার্থীরা চাইলে স্পর্শ করতে পারেন।
রোসেটা প্রস্তরফলকের পঠন
রোমান সাম্রাজ্যের পতনের কিছুকাল আগে প্রাচীন মিশরীয় ভাষা ও লিপির বোধগম্যতা হারিয়ে যাওয়ায় তার পর থেকে রোসেটা প্রস্তরফলকের আবিষ্কার ও পরবর্তীতে এর পাঠোদ্ধারের আগ পর্যন্ত মিশরীয় হায়ারোগ্লিফের বোধগম্যতা মানুষের ছিলো না। ফারাওদের সময়কালের শেষ দিক থেকেই হায়ারোগ্লিফ লিপির ব্যবহার ক্রমবর্ধমানভাবে বিশেষায়িত করা হয়েছেছিলো, যার ফলশ্রুতিতে চতুর্থ শতকে এসে গুটিকয়েক মিশরীয় এই লিপি পড়ার ও বোঝার ক্ষমতা রাখতেন। ৩৯১ খ্রিষ্টাব্দে রোমান সম্রাট প্রথম থিওডোসিয়াসের নির্দেশে খ্রিষ্ঠীয় নয় এমন সকল মন্দির বন্ধ করে দেওয়া শুরু হলে স্মৃতিফলক হিসেবে হায়ারোগ্লিফের ব্যবহার বন্ধ হয়ে যায়। এখন পর্যন্ত খুঁজে পাওয়া সর্বশেষ হায়ারোগ্লিফ লিপিটি লিখিত হয়েছে ৩৯৪ খ্রিষ্টাব্দে ২৪ আগস্ট যা মিশরের ফিলিতে খুঁজে পাওয়া যায় এবং তা গ্রাফিতো অফ এসমেত-আখম নামে পরিচিত।
হায়ারোগ্লিফ চিত্রলিপি এর চৈত্রিক বৈশিষ্ট্য ধরে রেখেছিলো, এবং প্রাচীন গ্রিক ও রোমান ভাষাবিদগণ গ্রিক ও রোমান বর্ণমালার তুলনায় হায়ারোগ্লিফের এই বিশেষ বৈশিষ্ট্যের উপর গুরুত্বারোপ করেছিলেন। পঞ্চম শতাব্দীতে পুরোহিত হোরাপোলো হায়ারোগ্লিফিকা নামে একটি বই রচনা করেছিলেন যেখানে তিনি হায়ারোগ্লিফ লিপির প্রায় ২০০টি প্রতীকের অর্থ উল্লেখ করেছিলেন। এ বিষয়ে তার কাজগুলো ছিলো কর্তৃত্বমূলক এবং একই সাথে অনেক ক্ষেত্রে বিভ্রান্তিকর। তার কাজ ও এ সংক্রান্ত অন্যান্য আরও কিছু রচনা হায়ারোগ্লিফ লিপির অর্থ উদ্ধারের ক্ষেত্রে বহুদিন ধরে একটি প্রতিবন্ধকতা তৈরি করে রেখেছিলো। পরবর্তীতে নবম ও দশম শতাব্দীতে মধ্যযুগীয় মিশরের আরব ঐতিহাসিকগণ হায়ারোগ্লিফের পাঠোদ্ধারের চেষ্টা করেছিলেন। জুননুন মিসরি ও ইবনে ওয়াহশিয়া হচ্ছেন প্রথম দুই আরব ঐতিহাসিক যারা তাদের সময়কালের অন্যান্য কপ্টিক পুরোহিতদের ব্যবহৃত তদানীন্তন কপ্টিক ভাষার সাথে তুলনার মাধ্যমে হায়ারোগ্লিফের অর্থ উদ্ধারের চেষ্টা করেন। এছাড়াও ইউরোপীয় গবেষকরাও বিভিন্ন সময়ে হায়ারোগ্লিফের অর্থ উদ্ধারের চেষ্টা করেছিলেন যার সবগুলোই ব্যর্থ হয়েছিলো। এর মধ্যে উল্লেখযোগ্য কয়েকজন গবেষকের মধ্যে রয়েছেন ১৬ শতকে ওলন্দাজ ভাষাবিদ ইয়োহানেস গরোপিউস বেকানুস, ১৭ শতকে জার্মান বহুবিদ্যাবিশারদ আথানাসিউস কির্শার, এবং ১৮ শতকে ডেনীয় প্রত্নতাত্ত্বিক গেওর্গ সোয়েগা। ১৭৯৯ সালে রোসেটা প্রস্তরফলক আবিষ্কারের মাধ্যমে হারিয়ে যাওয়া অত্যন্ত গুরুত্বপূর্ণ কিছু তথ্য খুঁজে পাওয়া সম্ভব হয়, যার মাধ্যমে ক্রমান্বয়ে বিভিন্ন গবেষকের প্রচেষ্টায় পাঠোদ্ধারের জট খুলতে শুরু করে, যা শেষ পর্যন্ত জঁ-ফ্রঁসোয়া শাম্পোলিওঁকে হায়ারোগ্লিফে লেখা ফরমানের জট খুলতে সাহায্য করে যেটিকে কির্শার স্ফিংক্সের ধাঁধা হিসেবে বর্ণনা করেছিলেন।
গ্রিক পাঠাংশ
thumb|১৮০৩ সালে [[রিচার্ড পোর্সন|রিচার্ড পোর্সনের পরামর্শ অনুযায়ী তৈরিকৃত গ্রিক লিপির হারিয়ে যাওয়া অংশের পুনঃরুদ্ধার]]
রোসেটা প্রস্তরফলকের নিচের অংশের থাকা প্রাচীন গ্রিক লিপিতে থাকা লেখনীটি ওপরের দুইটি লিপির পাঠোদ্ধারের চেষ্টায় উদ্বোধনী ভূমিকা পালন করে। গবেষকরা প্রাচীন গ্রিক ভাষার সাথে ব্যাপকভাবে পরিচিত ছিলেন, কিন্তু তারা হেলিনিস্টিক সময়কালের টলেমীয় মিশরের সরকারি ভাষা হিসেবে এর ব্যবহারের খুঁটিনাটি বিষয়ে জ্ঞাত ছিলেন না। যদিও রোসেটা ফলক আবিষ্কারের বহুদিন পর বিরাট পরিসরে প্রাচীন গ্রিকে লেখা বহু প্যাপিরাই আবিষ্কৃত হয়েছিলো, কিন্তু তৎকালীন সময়ে গবেষকদের এ বিষয়ে জ্ঞান ছিলো সামান্য। ফলশ্রুতিতে, প্রথমবারের মতো হেলিনিস্টিক সময়কালের প্রাচীন গ্রিক লেখার অনুবাদ করতে গিয়ে ঐতিহাসিক পরিমণ্ডলীয়, প্রশাসনিক, এবং বিভিন্ন ধর্মীয় বিভাষা বা জার্গনের অর্থ উদ্ধারে অনুবাদকদের বেশ বেগ পেতে হয়েছিলো। ১৮০২ সালের এপ্রিলে ইংরেজ পুরাতত্ত্বজ্ঞ স্টিফেন ওয়েস্টন লন্ডনের সোসাইটি অব অ্যান্টিকুয়েরিসের একটি সভায় মৌখিকভাবে রোসেটা ফলকের ইংরেজি অনুবাদ উপস্থাপন করেন।
ডেমোটিক পাঠাংশ
প্রস্তরফলকটি আবিষ্কারের সময় সুয়েডীয় কুটনীতিক ও গবেষক জোহান ডাভিড ওকেরব্লাড তৎকালীন সময়ে মিশরে সদ্য খুঁজে পাওয়া অল্প পরিচিত একটি লিপির উপরে কাজ করছিলেন যেটি পরবর্তীতে ডেমোটিক লিপি হিসেবে পরিচিত পায়। তিনি লিপিটির নাম দেন ‘হাতে লেখা কপ্টিক’ কারণ তার বিশ্বাস ছিলো কপ্টিক ভাষার (প্রাচীন মিশরীয় ভাষা সরাসরি উত্তরাধিকারী) কোনো ধরনকে লিপিবদ্ধ করার জন্য এই লিপি ব্যবহৃত হয়েছিলো। তবে পরবর্তীতে পাওয়া কপ্টিক বর্ণমালার সাথে এর সাদৃশ্যতা ছিলো বেশ কম। ১৮০১ সালে তৎকালীন ফরাসি স্বরাষ্ট্রমন্ত্রী জঁ-অঁতোয়ান শাপ্তালের কাছ থেকে রোসেটা প্রস্তরফলকের শুরুর দিকের একটি ছাপাচিত্র পাওয়ার পর ফরাসি প্রাচ্যবিশারদ অঁতোয়ান-ইসাক সিলভেস্তরু দ্য সাসি এটির অর্থ উদ্ধারের কাজ শুরু করেন এবং সুয়েডীয় প্রাচ্যবিশারদ ওকেব্লাডের সাথে এই বিষয়টি নিয়ে আলোচনা করছিলেন। সিলভেস্তরু দ্য সাসি বিশ্বাস করতেন যে মাঝের লিপিটি কপ্টিক ভাষাতেই লিখিত। তিনি ও ওকেরব্লাড দুজন মিলে মূলত মাঝের অংশটির অর্থ উদ্ধারের উদ্দেশ্যে কাজ শুরুর উদ্যোগ নেন। তাদের দুজনেরই ধারণা ছিলো এই লিপিটি বর্ণমালাভিত্তিক। তারা দুজনে মিলে প্রস্তরফলকের প্রাচীন গ্রিক অংশটির অনুবাদের সাথে তুলনার মাধ্যমে তৎকালীন অজানা ভাষায় লিখিত মাঝের অংশটির যেখানে গ্রিক নামগুলো খোদাইকৃত ছিলো সেই স্থানগুলো চিহ্নিত করার চেষ্টা করেছিলেন। ১৮০২ সালে শাপ্তালের কাছে পাঠানো এক প্রতিবেদনে সিলভেস্তরু দ্য সাসি জানান যে তিনি মাঝের অংশে থাকা ডেমোটিক পাঠাংশে সফলভাবে পাঁচটি নাম চিহ্নিত করতে সমর্থ হয়েছেন। এই নামগুলো হচ্ছে আলেক্সান্দ্রোস, আলেক্সান্দ্রেইয়া, টলেমাইয়োস, আর্সিনো, এবং রাজা পঞ্চম টলেমির উপাধি পিফেনিস। অপরদিকে ওকেরব্লাড ডেমোটিক লিপিতে থাকা গ্রিক নামগুলো লিখতে ব্যবহৃত ২৯টি বর্ণ ও এর কপ্টিক সমার্থক সংবলিত একটি বর্ণমালা প্রকাশ করেন যার অর্ধেকেরও বেশি পরে সঠিক হিসেবে প্রমাণিত হয়। তবে তারা দুজনের কেউ-ই ডেমোটিক লিপিতে থাকা অন্যান্য বর্ণের অর্থ উদ্ধার করতে সমর্থ হননি। পরবর্তী বিভিন্ন গবেষণার ফলশ্রুতিতে বর্তমানে জানা যায় যে ধ্বনিবর্ণমালার পাশাপাশি ডেমোটিক লিপিতে চিত্রলিপি ও অন্যান্য অর্থ নির্দেশকারী প্রতীকের সংমিশ্রণ রয়েছে।
হায়ারোগ্লিফ পাঠাংশ
thumb|১৮২২ সালে শাম্পোলিওঁ কর্তৃক প্রণীত হায়ারোগ্লিফের ধ্বনিবর্ণমালার সারণি, তাদের সমার্থক ডেমোটিক ও কপ্টিক সমার্থকসহ
সিলভেস্তরু দ্য সাসি শেষ পর্যন্ত ফলকটির ওপর কাজ করা ছেড়ে দিলেও তিনি এটির হায়ারোগ্লিফ অংশের পাঠোদ্ধারে অন্য একটি অবদান রাখেন। ১৮১১ সালে তিনি তার এক চীনা শিক্ষার্থীর সাথে চীনা লিখন পদ্ধতি নিয়ে আলোচনা করার সময়, ডেনীয় প্রত্নত্তাত্ত্বিক গেওর্গ সোয়েগা প্রদানকৃত একটি পরামর্শের কথা তার মাথায় আসে। ১৭৯৭ সালে প্রদাকৃত সেই পরামর্শে সোয়েগা বলেছিলেন যে ডেমোটিক লিপির মতো মিশরীয় হায়ারোগ্লিফেও বিদেশি নাম লিখতে ধ্বনিবর্ণমালার আশ্রয় নেওয়া হতে পারে। একই সাথে তার এটিও মনে পড়ে যে সোয়গারও আগে ১৭৬১ সালে ফরাসি লেখক ও মুদ্রাসংগ্রাহক জঁ-জাক বার্থেলেমি ধারণা করেছিলেন যে মিশরীয় হায়ারোগ্লিফে কার্তুশ বন্ধনীতে থাকা অক্ষরগুলো ছিলো সংজ্ঞাবাচক নাম। ফলশ্রুতিতে ১৮১৪ সালে রয়েল সোসাইটির তদানীন্তন পররাষ্ট্র সচিব থমাস ইয়াং যখন ফলকটির বিষয়ে সিলভেস্তরু দ্য সাসির কাছে পত্র লেখেন তখন এর উত্তরে তিনি ইংয়াংকে পরামর্শ দেন যে, হায়ারোগ্লিফ পাঠাংশের অর্থ উদ্ধারের সময় তিনি যেনো কার্তুশের ভেতরে থাকা অক্ষরগুলোর দিকে নজর দেন। কারণ হিসেবে সিলভেস্তরু দ্য সাসির ব্যাখ্যা করেন যে, তার ধারণা অনুযায়ী কার্তুশ বন্ধনীতে থাকা অক্ষরগুলো গ্রিক নামগুলোকে প্রকাশ করতে ব্যবহৃত হয়ে থাকতে পারে এবং এর মাধ্যমে নামের সাথে সংশ্লিষ্ট ধ্বনিগুলো প্রকাশের জন্য ব্যবহৃত অক্ষরগুলোকে চিহ্নিত করা সম্ভব হতে পারে।
ইয়াং সে অনুযায়ী কাজ করলে তার ফলে তিনি চূড়ান্ত পাঠোদ্ধারের পর্যায়ে উন্নীত হন। হায়ারোগ্লিফ লিপিতে তিনি ‘p t o l m e s’ ধ্বনিবর্ণগুলো খুঁজে পান যা রাজা পঞ্চম টলেমির গ্রিক নাম ‘টলেমাইয়োস’ লিখতে ব্যবহার করতে ব্যবহৃত হয়েছিলো। বর্তমানে সংশোধিত প্রতিবর্ণীকরণ অনুযায়ী যা ‘p t w l m y s’ হিসেবে গৃহীত। তিনি এটিও লক্ষ্য করেন যে ডেমোটিক লিপিতে এই বর্ণগুলোর সমার্থকের ক্ষেত্রেও সাদৃশ্যপূর্ণ চিত্রলিপি ব্যবহৃত হয়েছে। এই পদ্ধতিতে তিনি প্রস্তরফলকটির ডেমোটিক ও হায়ারোগ্লিফ লিপির মধ্যে প্রায় ৮০টির মতো সাদৃশ্যতা চিহ্নিত করতে সমর্থ হন। এটি ছিলো এ বিষয়ে তৎকালীন সময়ের একটি অত্যন্ত গুরুত্বপূর্ণ একটি আবিষ্কার, কারণ তার আগ পর্যন্ত ধারণা করা হয়েছিলো ডেমোটিক ও হায়ারোগ্লিফ লিপিতে লিখিত অংশ দুইটি বিষয়বস্তু সম্পূর্ণ ভিন্ন। ইয়াংয়ের এই আবিষ্কার এটিও প্রমাণ করে যে প্রস্তরফলকের ডেমেটিক লিপিতে খোদাইকৃত অংশটি কেবলমাত্র আংশিকভাবেই ধ্বনিবর্ণমালায় লিখিত, এবং সেখানে হায়ারোগ্লিফ থেকে উদ্ভূত চিত্র-ভিত্তিক বর্ণমালাও (চিত্রলিপি) ব্যবহৃত হয়েছে। ইয়াংয়ের এই গবেষণালব্ধ ফলাফল ১৮১৯ সালে প্রকাশিত এনসাইক্লোপিডিয়া ব্রিটানিকা’র ‘মিশর’ নামক দীর্ঘ নিবন্ধ গুরুত্বের সাথে স্থান পায়। তবে তিনি এর পর হায়ারোগ্লিফ লিপির পাঠোদ্ধারে আর আগাতে পারেননি।
১৮১৪ সালে ইয়াং সর্বপ্রথম তৎকালীন সময়ে ফ্রান্সের গ্রনোবল শহরের শিক্ষক হিসেবে কর্মরত জঁ-ফ্রঁসোয়া শাম্পোলিওঁর সাথে কর্মরত প্রস্তরফলকের পত্র বিনিময় শুরু করেন। শাম্পোলিওঁ ইতোমধ্যেই প্রাচীন মিশরের ওপর গবেষণালব্ধ কাজ প্রকাশ করেছিলেন যা ইয়াংয়ের দৃষ্টি আকর্ষণ করেছিলো। ১৮২২ সালে শাম্পোলিওঁ নিজেও ফিলি স্মারকস্তম্ভের ওপরে হায়ারোগ্লিফ ও গ্রিক লিপিতে খোদাইকৃত লেখার অনুলিপি দেখেছিলেন। সেই অনুলিপিতে ব্রিটিশ ইজিপ্টোলজিস্ট উইলিয়াম জন ব্যাংকস উভয় ভাষাতেই ‘টলেমাইওস’ ও ‘ক্লিওপেট্রা’ নাম দুইটির সম্ভাব্য উপস্থিতি লক্ষ্য করেন। এর মাধ্যমে শাম্পোলিওঁ ‘k l e o p a t r a’ ধ্বনিবর্ণগুলো (বর্তমানের প্রতিবর্ণীকরণ অনুযায়ী ‘q l i҆ w p 3 d r 3.t’) চিহ্নিত করেন। এই ফলাফল ও রোসেটা প্রস্তরফলকে থাকা বিদেশি নামগুলোর উপর ভিত্তি করে তিনি দ্রুতই ধ্বনিমূলক হায়ারোগ্লিফ বর্ণগুলোর সমন্বয়ে একটি বর্ণমালা তৈরি করেন। ১৮২২ সালের ১৪ সেপ্টেম্বরে তার এই কাজ শেষ হয়, এবং ঐ বছরেরই ২৭ সেপ্টেম্বর আকাদেমি রয়াল দে আঁসক্রিপসিওঁ এ বেল্লে-ত্রঁ নামক ফরাসি বিদ্বৎসমাজের এক বক্তৃতায় মৌখিকভাবে উপস্থাপন করেন। ঐ একই দিনে তিনি একাডেমির সেক্রেটারি বঁন-জোসেফ দাঁসির কাছে লিখিত তার বিখ্যাত ‘লেত্রঁ আ ম. দাঁসি’ চিঠিতে নিজের আবিষ্কারের বিস্তারিত বর্ণনা প্রেরণ করেন। চিঠির পুনশ্চে তিনি আরও উল্লেখ করেন যে তার অনুমান অনুসারে একই ধরনে ধ্বনিবর্ণগুলো গ্রিক ও মিশরীয় উভয় নাম লেখার ক্ষেত্রে প্রায় সময়-ই ব্যবহৃত হয়েছে। ১৮২৩ সালে তিনি যখন আবু সিমবেল মন্দিরে কার্তুশ বন্ধনীতে লিখিত ফারাও রামিসেস ও তুথমোসের নাম চিহ্নিত করেন তখন তার এই অনুমান সত্য হিসেবে প্রমাণিত হয়। রোসেটা প্রস্তরফলকের চেয়েও অনেক বেশি পুরোনো এই হায়ারোগ্লিফ লিপিগুলো ব্যাংক অনুলিপি তৈরি করে জঁ-নিকোলা উইয়োর মাধ্যমে শাম্পোলিওঁর কাছে পাঠান। এর পর শাম্পোলিও প্রাচীন মিশরীয় ব্যাকরণ ও হায়ারোগ্লিফ অভিধান তৈরির প্রচেষ্টা হিসেবে অন্যান্য আরও বেশ কিছু চিত্রলিপি থেকে বর্ণ চিহ্নিত ও তালিকাভুক্ত করেন যা ১৮৩২ সালে তার মৃত্যুর পর প্রকাশ পায়। মূলত ইতিহাসের এই সময় থেকেই রোসেটা প্রস্তরফলকের ঘটনা ও প্রাচীন মিশরীয় চিত্রলিপির পাঠোদ্ধারের গল্পগুলো আরও বিস্তৃতি লাভ করে।
পরবর্তী কাজ
thumb|right|ব্রিটিশ মিউজিয়ামের [[কিংস লাইব্রেরি|কিংস লাইব্রেরিতে (বর্তমানে এনলাইটমেন্ট গ্যালারি হিসেবে পরিচিত) রোসেটা প্রস্তরফলকের একটি নকল প্রতিলিপি, যা সাধারণ দর্শনার্থীরা স্পর্শ করতে পারেন। পূর্বে মূল রোসেটা প্রস্তরফলক এখানেই প্রদর্শিত হতো]] প্রস্তরফলকটির ওপর বর্তমান গবেষণমূলক কাজ মূলত ফলকের তিন সংস্করণে লিখিত রচনাকর্মের পারস্পরিক তুলনার মাধ্যমে এগুলোর অর্থের বোধগম্যতার উন্নয়ন ও লেখার বিষয়বস্তু অনুধাবনের প্রচেষ্টার উপর কেন্দ্রীভূত। ১৮২৪ সালে প্রত্নতাত্ত্বিক অঁতোনি-জঁ লেত্রঁন শাম্পোলিওঁকে নতুন করে রোসেটা ফলকের গ্রিক লেখনির একটি সম্পূর্ণ আক্ষরিক অনুবাদ করে দেওয়ার অঙ্গীকার করেন; এবং এর পরিবর্তে শাম্পোলিওঁ তার অনুবাদের ওপর ভিত্তিতে বিশ্লেষণ করে তিন সংস্করণের মধ্যকার পার্থক্যগুলোকে চিহ্নিত করবেন বলে লেত্রঁনকে প্রতিশ্রুতি প্রদান করেন। কিন্তু ১৮৩২ সালে শাম্পোলিওঁর হঠাৎ মৃত্যুর ফলে এবং তার বিশ্লেষণী কাজের খসড়া খুঁজে পাওয়া না যাওয়ায় লেত্রঁনের কাজ থেমে যায়। ১৮৩৮ সালে শাম্পোলিওঁর প্রাক্তন ছাত্র ও সহযোগী ফ্রান্সেসকো সালভোলিনির মৃত্যুর হলে তার সম্পাদিত কাজের দস্তাবেজের মধ্যে শাম্পোলিওঁর করে যাওয়া বিশ্লেষণী কাজগুলো ও অন্যান্য হারিয়ে যাওয়া খসড়াগুলো খুঁজে পাওয় যায়। ঘটনাচক্রে খুঁজে পাওয়া এই আবিষ্কার প্রমাণ করে যে মৃত্যুর এক বছর আগে, ১৮৩৭ সালে রোসেটা ফলকের উপর প্রকাশিত সালভোলিনির নিজের করা গবেষণাটি ছিলো রচনাচুরি যা শাম্পোলিওঁর কাজকে চুরি করে করা হয়েছিলো। লেত্রঁন শেষ পর্যন্ত গ্রিক লেখনির পূর্ণ ফরাসি অনুবাদ ও এর বিষয়বস্তুর ওপর তার ব্যাখ্যা শেষ করেন এবং ১৮৪১ সালে তা প্রকাশ করেন। ১৮৫০-এর দশকের শুরুর দিকে জার্মান ইজিপ্টোলজিস্ট হাইনরিখ বুর্গশ ও মাক্স উলেমান ফলকের ডেমোটিক ও হায়ারোগ্লিফ লেখনির সংশোধিত লাতিন অনুবাদ প্রকাশ করেন। পরবর্তীতে পেন্সিল্‌ভেনিয়া বিশ্ববিদ্যালয়ের ফিলোম্যাথিয়ান সোসাইটির তিনজন সদস্য ১৮৫৮ সালে প্রথমবারের মতো প্রস্তরফলকটির সম্পূর্ণ ইংরেজি অনুবাদ প্রকাশ করেন।
প্রস্তরফলকের তিনটি লিপির মধ্যে কোনটি আদর্শ হিসেবে ধরে বাকি দুইটি লিপিতে তা অনুবাদ করা হয়েছিলো সেই প্রশ্নের উত্তরটি এখন পর্যন্ত বিতর্কিত। ১৮৪১ সালে লেত্রঁন গ্রিক সংস্করণটি ফরমানের মূল সংস্করণ হিসেবে দেখানো চেষ্টা করেন এই যুক্তিতে যে গ্রিক ছিলো তৎকালীন মেসেডোনীয় টলেমীয় সরকারের সরকারী ভাষা। বর্তমানকালের গবেষকদের মধ্যে জন রে’র ভাষ্যমতে, “হায়ারোগ্লিফ লিপিতে লেখা অংশটি-ই প্রস্তরফলকের সবচেয়ে গুরুত্বপূর্ণ অংশ, কারণ সেগুলো দেবতাদের ও তাদের পণ্ডিত পুরোহিতগণের পড়ার উদ্দেশ্যে সেখানে স্থান পেয়েছিলো”। ফিলিপ ডারচেইন এবং হাইঞ্জ জোসেফ থিসেনের ধারণা তিনটি সংস্করণ-ই একই সাথে লিখিত হয়েছিলো; যখন স্টিফেন কোয়ার্কি ফরমানের মাঝে “তিনটি অত্যাবশ্যক পাঠগত ঐতিহ্যের একটি জটিল সম্মিলন” দেখতে পান। রিচার্ড পার্কিনসন নির্দেশ করেন যে, হায়ারোগ্লিফ সংস্করণটি তার সেকেলে লৌকিকতা থেকে বিচ্যুত হয়ে কিছু ক্ষেত্রে নিকটবর্তী ডেমোটিক ভাষার সাথে মিশ্রিত হয়েছে। এখানে উল্লেখ্য যে, তৎকালীন পুরোহিতরা তাদের প্রাত্যাহিক জীবনে কথা-বার্তায় মূলত ডেমোটিক ভাষাই ব্যবহার করতেন। আদপে তিনটি সংস্করণের লেখাগুলো যে শাব্দিকভাবে হুবহু অনুদিত না হওয়ার কারণেই কারণেই রোসেটা প্রস্তরফলকের পাঠোদ্ধার করতে প্রাথমিক ধারণার চেয়েও অনেক বেশি সময় লেগে যায়। বিশেষ করে এটি প্রথম দিকের সেসকল গবেষকদের কাছে খুব-ই জটিল ছিলো যারা আশা করেছিলেন এই প্রস্তরফলকের মাধ্যমে মিশরীয় হায়ারোগ্লিফের অবিকল ও নির্ভুল দ্বিভাষিক চাবিকাঠি পাওয়া সম্ভব হবে।
বিতর্ক
thumb|[[জঁ-ফ্রঁসোয়া শাম্পোলিওঁ|জঁ-ফ্রঁসোয়া শাম্পোলিওঁর জন্মস্থান ফ্রান্সের ফিজাক শহরে জোসেফ কোসুথের নির্মিত রোসেটা প্রস্তরফলকের একটি বৃহৎ প্রতিলিপি]]
সালভোলিনির কর্মকাণ্ডের আগেও ফলকের পাঠোদ্ধারে অগ্রগণ্যতা কার এবং পাঠোদ্ধারকারীর রচনাচুরি বা প্লেজিয়ারিজম বিষয়ক বিতর্ক পাঠোদ্ধারের সময়ক্রমের বিভিন্ন সময়ে তিক্ততার সৃষ্টি করেছে। গোড়ার দিককার ব্রিটিশ সমালোচকদের মতে ১৮২২ সালে শাম্পোলিওঁর ''লেত্রঁ আ ম. দাঁসি প্রকাশনায় থমাস ইয়াংয়ের কাজকে স্বীকৃতি দেওয়া হলেও তা অসম্পূর্ণভাবে দেওয়া হয়েছে। উদাহরণস্বরূপ, ব্রিটিশ লেখক জেমস ব্রাউন ১৮২৩ সালে এডিনবরা ম্যাগাজিন-এ প্রকাশের উদ্দেশ্যে পর্যালোচনার জন্য অপেক্ষমাণ কিছু পরাম্বরা প্রবন্ধ বেনামে পর্যালোচনার সময় ইয়াংয়ের কাজের ভূয়সী প্রশংসা করেছিলেন এবং একই সাথে এই অভিযোগ করেছিলেন যে শাম্পোলিওঁ ‘বিবেকবর্জিতভাবে’ ইয়াংয়ের কাজকে চুরি করেছেন। উল্লেখ্য, এর চার বছর আগে, ১৮১৯ সালে এনসাইক্লোপিডিয়া ব্রিটানিকা-তে ইয়াংয়ের এ সম্পর্কিত কাজ প্রকাশিত হয়েছিলো আর সেসময় ব্রাউন ছিলেন এনসাইক্লোপিডিয়া ব্রিটানিকা’র একজন সহ-সম্পাদক। এডিনবরা ম্যাগাজিন''-এর জন্য ব্রাউনের পর্যালোচিত প্রবন্ধগুলো পরবর্তীতে জার্মান ভাষাবিদ ইউলিউস ক্লাপরথ ফরাসি ভাষায় অনুবাদ করেন ও ১৮২৭ সালে বই হিসেবে প্রকাশ করেন। ১৮২৩ সালে প্রকাশিত জেমস ইয়াং-এর নিজস্ব প্রকাশনায় তিনি পুনরায় নিজের অবদানের অগ্রগণ্যতার দাবি করেন। যদিও এই বিতর্ক চলাকালীন সময়ে কয়েক বছরের ব্যবধানে ইয়াং ও শাম্পোলিওঁর মৃত্যুবরণ (ইয়াং ১৮২৯ সালে ও শাম্পোলিওঁ ১৮৩২ সালে) করায় এই বিতর্কের অবসান ঘটানো সম্ভব হয়নি। ১৯০৪ সালে ব্রিটিশ ইজিপ্টোলজিস্ট ই. এ. ওয়ালিস বাজ এ বিষয়ে কাজ করার সময় শাম্পোলিওঁর তুলনায় ইয়াং-এর অবদানের ওপর বিশেষভাবে গুরুত্বারোপ করেন। ১৯৭০-এর দশকের শুরুর দিকে ব্রিটিশ মিউজিয়াম পরিদর্শনকারী ফরাসি দর্শনার্থীরা অভিযোগ করেন যে রোসেটা প্রস্তরফলক সংলগ্ন তথ্যযুক্ত বোর্ডে শাম্পোলিওঁর চেয়ে ইয়াং-এর ছবি বড়োভাবে প্রদর্শন করা হয়েছে, একইসাথে ইংরেজ দর্শনার্থীরাও জাদুঘর কর্তৃপক্ষের কাছে ঠিক বিপরীত অভিযোগ পেশ করে। যদিও সত্যিকার অর্থে দুটি ছবি-ই ছিলা সমআকৃতির।
মিশরে প্রত্যাবাসনের অনুরোধ
২০০৩ সালের জুলাইয়ে মিশরের সুপ্রিম কাউন্সিল অফ অ্যান্টিকুইটিসের তৎকালীন সেক্রেটারি-জেনারেল জাহি হাওয়াস রোসেটা প্রস্তরফলকের প্রত্যাবাসনের দাবি উত্থাপন করেন। মিশরীয় ও আন্তর্জাতিক গণমাধ্যমগুলোতেও প্রকাশ পাওয়া এই দাবিগুলোতে প্রস্তরফলকটিকে মিশরকে ফিরিয়ে দেওয়ার দাবি জানিয়ে এটিকে “মিশরের আত্মপরিচয়ের প্রতিমূর্তি” হিসেবে অভিহিত করা হয়েছিলো। দুই বছর পর তিনি এটি প্যারিসে তার দাবিকে আরও বিস্তৃত করে মিশরের সাংষ্কৃতিক ঐহিত্যের আরও কতোগুলো নিদর্শনকে সেখানে অধিভুক্ত করেন। তার তালিকায় অন্তর্ভুক্ত অন্যান্য নিদর্শনের মধ্যে ছিলো বার্লিনের মিশর জাদুঘরে প্রদর্শিত নেফের্তিতির আবক্ষ মূতি, জার্মানির হিল্ডেসহাইমের রোয়েমের ও পেলিসেউস জাদুঘরে অবস্থিত গিজার মহা পিরামিডের স্থপতি হেমিউনুর ভাষ্কর্য, প্যারিসের লুভ্‌র জাদুঘরে অবস্থিত দন্দেরা মন্দিরের রাশিচক্র, এবং বস্টনের মিউজিয়াম অফ ফাইন আর্টসে অবস্থিত আন্খাহাফের আবক্ষ মূর্তি।
ব্রিটিশ ইজিপ্টোলজিস্ট জন রে’র ভাষ্যে, “এমন একটি সময় হয়তো আসবে যখন প্রস্তরফলকটি রোসেটায় না যতোদিন কাটিয়েছে তার থেকে অনেক বেশি সময় ব্রিটিশ মিউজিয়ামে পার করেছে।”
রোসেটা প্রস্তরফলকের মতো আন্তর্জাতিক সাংস্কৃতিক গুরুত্ববহ নিদর্শনের প্রত্যাবাসনের ব্যাপারে জাতীয় জাদুঘরগুলো দৃঢ়ভাবে বিরোধী। ব্রিটিশ মিউজিয়াম তাদের সংগ্রহে থাকা পার্থানন থেকে সংগৃহীত এলগ্রিন মার্বেলের গ্রিক প্রত্যাবাসনের অনুরোধ একাধিকবার প্রত্যাখান করেছে। এছাড়াও বিশ্বের অন্যান্য আরও জাদুঘর বিভিন্ন সময়ে এ ধরনের অনুরোধ প্রত্যাখান করে এসেছে। ২০০২ সালে ব্রিটিশ মিউজিয়াম, লুভ্‌র জাদুঘর, বার্লিনের পেরগামন জাদুঘর, এবং নিউ ইয়র্ক শহরে অবস্থিত মেট্রোপলিটান জাদুঘরসহ বিশ্বের ৩০টিরও বেশি শীর্ষস্থানীয় জাদুঘর এক যৌথ বিবৃতিতে ঘোষণা করে যে,
বিশেষার্থক ব্যবহার
সাংকেতিক ভাষায় লেখা তথ্যের পাঠোদ্ধারে প্রথম তাৎপর্যপূর্ণ সফলতাকে বর্ণনা করতে বাগধারা হিসেবে ‘রোসেটা প্রস্তরফলক’ পরিভাষা ব্যবহৃত হয়ে থাকে। বিশেষ করে যখন একটি ছোট কিন্তু প্রতিনিধিত্বমূলক নমুনা একটি বড় কোনো কিছুকে বুঝতে ভূমিকা রাখে। অক্সফোর্ড ইংরেজি অভিধান অনুযায়ী ১৯০২ সালে এনসাইক্লোপিডিয়া ব্রিটানিকায় এই পরিভাষাটির প্রথম আলংকারিক অর্থে ব্যবহৃত হয়। বিশ্বকোষটির ১৯০২ সালের সংস্করণে গ্লুকোজের রাসায়নিক বিশ্লেষণ সংক্রান্ত একটি ভুক্তিতে পরিভাষাটি ব্যবহৃত হয়েছিলো। এছাড়াও ১৯৩৩ সালে এইচ. জি. ওয়েলসের দ্য শেপ অব থিংস টু কাম উপন্যাসেও ‘রোসেটা স্টোন’-এর আলংকারিক ব্যবহার পাওয়া যায়। ঐ উপন্যাসের মূল চরিত্র সাঁটলিপিতে লেখা একটি ছোট পাণ্ডুলিপি খুঁজে পান যা ছড়িয়ে ছিটিয়ে থাকা টাইপরাইটার ও হাতে লেখা অন্যান্য বিষয়বস্তুর অর্থ বুঝে উঠতে ভূমিকা রাখে।
এরপর থেকেই এই পরিভাষাটি অন্যান্য ক্ষেত্রে বহুলভাবে ব্যবহৃত হতে থাকে। উদাহরণস্বরূপ, ১৯৭৯ সালে নোবেল বিজয়ী থিওডোর হ্যান্শ বিজ্ঞান ম্যাগাজিন সায়েন্টিফিক অ্যামেরিকান-এ বর্ণালীবীক্ষণের উপর লিখিত একটি প্রবন্ধে লেখেন, “হাইড্রোজেন অণুর বর্ণালী আধুনিক পদার্থ বিজ্ঞানের রোসেটা স্টোন হিসেবে প্রমাণিত হয়েছে: একবার যেহেতু লাইনগুলোর ধরন উদঘাটন করা গেছে, এর ফলে আরও অনেক কিছুই বোঝা সম্ভব হবে।” মানুষের লিউকোসাইট অ্যান্টিজেনের গুরুত্বপূর্ণ কিছু বংশাণু পরিপূর্ণভাবে বোঝাকে অনাক্রম্যবিজ্ঞানের রোসেটা স্টোন হিসেবে বর্ণনা করা হয়েছে। সপুষ্পক উদ্ভিদ অ্যারাবিডোপসিস থ্যালিয়ানা-কে সপুষ্পক উদ্ভিদের রোসেটা স্টোন বলা হয়। অতিনবতারার সাথে সংযোজনের সময় খুঁজে পাওয়া একটি গামা রশ্মি বিষ্ফোরণকে গামা রশ্মি বিষ্ফোরণ বোঝার রোসেটা স্টোন হিসেবে অভিহিত করা হয়েছে। বিভিন্ন ধরনের প্রসারক অকার্যকারিতার ফলে মানুষের হৃদপিণ্ডের বাম নিলয় রক্ত দিয়ে পরিপূর্ণ হয়ে যাওয়ার জটিল প্রক্রিয়াকে বুঝতে চিকিৎসকরা ডপলার ইকোকার্ডিওগ্রাফি কৌশল ব্যবহার করেন যাকে এই প্রক্রিয়াটি বোঝার ক্ষেত্রে রোসেটা স্টোন হিসেবে বলা হয়ে থাকে।
বিভিন্ন ধরনের অনুবাদক সফটওয়্যারের নাম হিসেবে রোসেটা স্টোন ব্যবহৃত হয়েছে। ‘রোসেটা স্টোন’ হচ্ছে ভাষা শেখার সফটওয়্যারের একটি ব্র্যান্ড যার প্রকাশক যুক্তরাষ্ট্রের ভার্জিনিয়ায় অবস্থিত প্রতিষ্ঠান রোসেটা স্টোন ইনকর্পোরেটেড। ক্যানোনিকাল (উবুন্টু অপারেটিং সিস্টেমের প্রতিষ্ঠাতা) তাদের লঞ্চপ্যাড প্রকল্পের অংশ হিসেবে ‘রোসেটা’ নামের একটি অনলাইন ভাষা অনুবাদক সরঞ্জাম চালু ও পরিচালনা করে যা সফটওয়্যার অনুবাদ বা লোকালাইজেশনের কাজে ব্যবহৃত হয়।
ইমরি কালমান
ইমরি কালমান (אימרי קלמן  ; জন্ম জুন ১৭, ১৯৮৬) একজন সমাজকর্মী এবং ইজরায়েলি এলজিবিটি অ্যাসোসিয়েশনের প্রাক্তন সহ-চেয়ারপার্সন। তিনি একজন উদ্যোক্তা এবং তেল আভিভ নাইটলাইফ ব্যক্তিত্ব যিনি শহরে বেশ কয়েকটি সফল ক্লাব খুলেছেন।
দ্যা মার্কার ম্যাগাজিন কালমানকে তার রাজনৈতিক ও রাত্রি জীবনের কার্যক্রমের জন্য ২০১৫ সালের ৪০ জন সবচেয়ে সম্ভাবনাময় তরুণের একজন হিসেবে বেছে নেয় এবং ২০১৬ সালে ওয়েবসাইট মাকো তাকে ইজরায়েলের সমকামী সম্প্রদায়ের অন্যতম প্রভাবশালী ব্যক্তি হিসেবে বেছে নেয়।
জীবনের প্রথমার্ধ
কালমান হাইফাতে জন্মগ্রহণ করেন। তিনি নেদারল্যান্ডস থেকে আসা অভিবাসী ডোভ কালমান এবং সিলভিয়া কোহেনের কনিষ্ঠ পুত্র। অল্প বয়সেই তিনি তার পরিবারের সাথে কেফার সাবায় চলে যান। তার আট বছর বয়সে তার পিতামাতার বিবাহবিচ্ছেদ হয়। তারণ তখন তার বাবা সমকামী হিসেবে আত্মপ্রকাশ করে। তারপর তার নানাও নিজেকে সমকামী ঘোষণা করে।
তিনি পাঁচ বছর আইডিএফ-এ দায়িত্ব পালন করেন, এই সময় তিনি আর্মার্ড কর্পসে অ্যাডজুটান্ট হিসেবে, কর্পস অফিসার কমপ্লিশন কোর্সের টিম কমান্ডার এবং নৌবাহিনীর সাবমেরিন প্রকল্পের মানবসম্পদ উন্নয়ন কর্মকর্তা হিসেবে দায়িত্ব পালন করেন।
কার্যকালাপ
আগস্ট, ২০০৯ সালে, কালমান ইজরায়েল গে ইয়ুথ অর্গানাইজেশনের (আইজিওয়াই) সারিতে যোগ দেন, যেখানে তিনি পাঁচ বছর স্বেচ্ছাসেবক ছিলেন। তিনি যুব দলের যুব পরামর্শদাতা এবং শ্যারন জেলা পরামর্শদাতাদের শিক্ষাসমন্বয়কারী হিসাবে দায়িত্ব পালন করেছিলেন।
২০১২ এবং ২০১৩ সালে, কালমানকে তেল আভিভ সমকামী প্রাইড প্যারেড প্রচারণার নেতৃত্ব দেওয়ার জন্য বেছে নেওয়া হয়। প্রচারাভিযান ডিজাইনার হিসেবে তিনি "ইটস ওয়ার্থ বিয়িং প্রাউড" ("লেট ইট বি") ছবিটি তৈরি করেন যেখানে ইজরায়েলের সমকামী সম্প্রদায়ের নেতারা অংশ নেন।
২০১৫ সালে, কালমান এলজিবিটি অ্যাসোসিয়েশনের চেন এরিয়েলির সাথে সহ-সভাপতি নির্বাচিত হন, যিনি বর্তমানে সংস্থার চেয়ারপার্সন হিসাবে দায়িত্ব পালন করছেন। সেই সময়, সমিতি ইজরায়েলের অন্যান্য সমকামী সংগঠনের সাথে সাংগঠনিক পরিবর্তন এবং সহযোগিতার নেতৃত্ব দেয়। সমিতি সদস্য সংখ্যায় দশগুণ বৃদ্ধি পায় এবং সম্প্রদায়ের সাংগঠনিক বাজেট বছরে ১.৫ মিলিয়ন শেকেল থেকে বাড়িয়ে ১১ মিলিয়ন শেকেল করে। তিনি প্রয়াত শিরা বাঙ্কী এবং সমকামী কেন্দ্র বার-নোয়ারে হত্যার শিকার ব্যক্তিদের স্মরণঅনুষ্ঠানে শিক্ষামন্ত্রী নাফতালি বেনেতকে বক্তব্য রাখতে না দেওয়ার সিদ্ধান্ত নেন, কারণ মন্ত্রী সম্প্রদায়ের অধিকারের প্রতি অঙ্গীকারের বিবৃতিতে স্বাক্ষর করতে অস্বীকার করেন।
কালমান এবং এরিয়েলি সমকামী সম্প্রদায়ের অধিকারের প্রতি নিবেদিত নেসেট-এ একটি বিশেষ দিন শুরু করেন। তারা রাব্বি ইগাল লেভিনস্টাইনের হোমোফোবিক মন্তব্যের বিরুদ্ধে একটি প্রতিবাদের নেতৃত্ব দেন, যার ফলে প্রতিরক্ষা মন্ত্রণালয় আইডিএফ ঘাঁটিতে তার প্রবেশ নিষিদ্ধ করে। এছাড়াও সমকামী বিবাহের জন্য ইজরায়েলের সুপ্রিম কোর্টে একটি আবেদন, মহিলা দম্পতিদের সন্তানদের নিবন্ধনের ক্ষেত্রে সমতার জন্য উচ্চ আদালতে আবেদন,  এবং একটি সংগ্রাম যা স্বাস্থ্য মন্ত্রণালয় এবং ম্যাগেন ডেভিড আদোমের সিদ্ধান্তের দিকে পরিচালিত করে সমকামী এবং উভকামীদের রক্ত দান করার অনুমতি দেয়।
চার্লি ডেভিস
চার্লস অ্যালান (চার্লি) ডেভিস (Charlie Davis; জন্ম: ১ জানুয়ারি, ১৯৪৪) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ১৯৬৮ থেকে ১৯৭৩ মেয়াদকালে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন।
ঘরোয়া প্রথম-শ্রেণীর ক্রিকেটে ত্রিনিদাদের প্রতিনিধিত্ব করেন চার্লি ডেভিস। দলে তিনি মূলতঃ ব্যাটসম্যান হিসেবে ভূমিকা রাখতেন। পাশাপাশি কার্যকরী তার বোলিংও দলের সফলতায় উল্লেখযোগ্য অবদান রাখতো।
খেলোয়াড়ী জীবন
১৭ বছর বয়স থেকে ত্রিনিদাদের পক্ষে প্রথম-শ্রেণীর ক্রিকেট খেলতে শুরু করেন। ১৯৬৮ মৌসুমে শেল শীল্ডে চমৎকার ক্রীড়ানৈপুণ্য প্রদর্শন করায় ওয়েস্ট ইন্ডিজের পক্ষে খেলার জন্য মনোনীত হন। টেস্ট ক্রিকেটে তার সেরা সফলতা ছিল সফরকারী ভারতের বিপক্ষে চমৎকার ব্যাটিং নৈপুণ্য প্রদর্শন করা। চার টেস্টের সিরিজে ১৩২.২৫ গড়ে তিনি ৫২৯ রান তুলেছিলেন। কার্যকরী বোলার হিসেবেও সম্যক প্রতিভার স্বাক্ষর রেখেছেন তিনি। প্রথম-শ্রেণীর ক্রিকেটে ৬৩ উইকেট পান।
নভেম্বর, ১৯৬৮ থেকে ফেব্রুয়ারি, ১৯৬৯ পর্যন্ত অস্ট্রেলিয়া সফরের জন্য তিনি অন্তর্ভুক্ত হন। এ সফরে রয় ফ্রেডেরিক্স ও প্রফ এডওয়ার্ডসের সাথে তিনিও তরুণ খেলোয়াড় হিসেবে দলে যোগ দেন। প্রথম টেস্টে পরাজয়ের পর ফ্রেডেরিক্স ও এডওয়ার্ডসের সাথে তারও টেস্ট অভিষেক ঘটে। ৭ম উইকেটে ব্যাটিংয়ে নেমে তিনি ১৮ ও ১০ রান তোলেন। কিন্তু তার এ রান ইনিংস পরাজয় এড়াতে পারেনি। ঐ টেস্টে অস্ট্রেলিয়া একটিমাত্র ইনিংস খেলে। ডেভিস ২৪ ওভার বোলিং করে ৯৪ রান দিয়ে উদ্বোধনী ব্যাটসম্যান বিল লরি’র উইকেট লাভ করেছিলেন।
১৯৬৯ সালে ইংল্যান্ড সফরে যান। ১৬-সদস্যের মধ্যে কেবলমাত্র ৫জন ইতোপূর্বে ইংল্যান্ডে গিয়েছিলেন। উদ্বোধনী টেস্টে পূর্বের টেস্টের তুলনায় একটু ভালো করেন। দ্বিতীয় উইকেট পতনের পর ৩৪ ও ২৪ তুলেছিলেন তিনি। কিন্তু দ্বিতীয় টেস্টে তিনি তার প্রথম সেঞ্চুরি করেন যা ঐ সফরে কেবল তারই ছিল।
কেনেডি স্পেস সেন্টার লঞ্চ কমপ্লেক্স ৩৯
লঞ্চ কমপ্লেক্স ৩৯ (এলসি-৩৯) মার্কিন যুক্তরাষ্ট্রের ফ্লোরিডা রাজ্যের মেরিট আইল্যান্ডে জন এফ কেনেডি স্পেস সেন্টারে একটি রকেট উৎক্ষেপণ স্থান। স্থানটি ও এর সুবিধার সংগ্রহসমূহ মূলত অ্যাপোলো কর্মসূচির "মুনপোর্ট" (চন্দ্র বন্দর) হিসাবে নির্মিত হয় এবং পরে স্পেস শাটল কর্মসূচির জন্য সংশোধিত হয়।
লঞ্চ কমপ্লেক্স ৯ তিনটি লঞ্চ উপ-কমপ্লেক্স বা "প্যাড"-৩৯এ, ৩৯বি এবং ৩৯সি—একটি যান সংযোজন ভবন (ভ্যাব), ভ্যাব ও প্যাডসমূহের মধ্যে মোবাইল লঞ্চার প্ল্যাটফর্ম বহন করতে ক্রলার-ট্রান্সপোর্টার দ্বারা ব্যবহৃত ক্রলারওয়ে, পরিক্রমাকারী প্রক্রিয়াজাতকরণ সুবিধাসমূহ, ফায়ারিং রুম সহ একটি উৎক্ষেপণ নিয়ন্ত্রণ কেন্দ্র, টেলিভিশন সম্প্রচার ও ফটোগুলিতে দেখা আইকোনিক কাউন্টডাউন আইকনিক ঘড়ির জন্য বিখ্যাত একটি সংবাদ সুবিধা এবং বিভিন্ন লজিস্টিকাল ও পরিচালনা ব্যবস্থা সমর্থনকারী ভবনসমূহ নিয়ে গঠিত।
স্পেস এক্স নাসা থেকে লঞ্চ কমপ্লেক্স ৩৯এ ইজারা নিয়েছে এবং ফ্যালকন ৯ ও ফ্যালকন হেভি রকেটের উৎক্ষেপণ সমর্থন করার জন্য মঞ্চ বা প্যাডটি পরিবর্তন করে। নাসা কনস্টাল্ল্যাশন কর্মসূচির জন্য ২০০৭ সালে লঞ্চ কমপ্লেক্স ৩৯বি পরিবর্তন করতে শুরু করে এবং বর্তমানে এটি আর্টেমিস কর্মসূচির জন্য প্রস্তুত করছে,  যার প্রথম উৎক্ষেপণটি ২০২১ সালের শেষের দিকে নির্ধারিত রয়েছে। ৩৯এ ও ৩৯বি প্যাডের অনুলিপি হিসাবে ৩৯সি'কে চিহ্নিত করা হয়, মূলত অ্যাপোলো কর্মসূচির জন্য পরিকল্পনা করা হয়েছিল, তবে কখনও নির্মিত হয়নি।
উৎক্ষেপণ মঞ্চসমূহ থেকে ৩ মাইল (৪.৮ কিমি) দূরে নাসার উৎক্ষেপণ নিয়ন্ত্রণ কেন্দ্র (এলসিসি) থেকে প্যাড ৩৯এ ও ৩৯বি এর তদারকি করা হয়। এলসি-৩৯ পূর্ব টেস্ট রেঞ্জের রাডার ও ট্র্যাকিং পরিষেবাসমূহ ব্যবহারকারী বেশ কয়েকটি উৎক্ষেপণ স্থানসমূহের মধ্যে একটি।
খামইয়াং ভাষা
সাধারণ তথ্য
খামইয়াং অত্যন্ত বিপন্ন ভাষা। এটি কেবল পোওয়াইমুখে মাতৃভাষা হিসাবে এবং কেবল পঞ্চাশজন বয়স্কদের দ্বারা ব্যবহৃত হয়। এটি তারা একে অপরের সাথে যোগাযোগের জন্য, নির্দিষ্ট ধর্মীয় এবং আচারের সময়গুলিতে এবং অন্যান্য তাই ভাষিদের সাথে যোগাযোগ করার জন্য ব্যবহার করে। দুজন খামইয়াং ভাষি ভাষাটি পড়তে পারেন: চাও সা মিয়াত চৌলিক এবং চাও চা সেং। উভয়ই প্রবীণ এবং যথাক্রমে ১৯২০ এবং ১৯২৮ সালে জন্মগ্রহণ করেছিলেন। এছাড়াও, আবাসিক সন্ন্যাসী, এতিকা ভিক্কু, যিনি স্থানীয়ভাবে তাই ফাকে ভাষায় কথা বলেন, তাই লিপিতে সাবলীল। পুরানো প্রজন্মের পূর্ণ ভাষাভাষিদের পাশাপাশি খামইয়াংয়ের আধা স্পিকারের একটি মাঝারি প্রজন্ম রয়েছে। মোরে লিখেছেন যে তাদের জ্ঞান এখনও পুরোপুরি তদন্ত করা যায়নি। এছাড়াও, পোওয়াইমুখের শিশুদের ভাষার কিছুটা জ্ঞান আছে।
মাইন্ডহান্টার (টিভি সিরিজ)
মাইন্ডহান্টার জো পেনহল এর তৈরি একটি অ্যামেরিকান ক্রাইম ড্রামা টেলিভিশন সিরিজ, যা জন ই. ডগলাস এবং মার্ক ওলশাকার রচিত মাইন্ডহান্টারঃ ইনসাইড দ্য এফবিআই'স এলিট সিরিয়াল ক্রাইম ইউনিট  বই থেকে নেয়া হয়েছে।
খামইয়াং ভাষা
সাধারণ তথ্য
গ্রামের জন্য খামইয়াং ভাষায় গ্রামটিকে বলা হয় মান৩ পা১ ওয়াই৬ (সংখ্যা দ্বারা সুর চিহ্নিত করা হয়েছে), এবং এটি অসমীয়া নাম পোওয়াইমুখ। চাও সা মিয়াতের মতে, ওয়াই এর অর্থ বেত এবং এটি দেওয়া হয়েছিল কারণ নদীতে বেত গাছগুলি বেড়ে ওঠে। ভারতের ২০১১ সালের জনগণনাতে এবং গুগল আর্থে গ্রামটিকে পোওয়াই মুখ নং-২ হিসাবে তালিকাভুক্ত করা হয়েছে। গ্রামের খামইয়াং নামের অনুবাদটি হ'ল "পোওয়াই নদীর গ্রাম"।
হাজী এম এ কালাম ডিগ্রি কলেজ
হাজী এম এ কালাম ডিগ্রি কলেজ বাংলাদেশের বান্দরবান জেলার নাইক্ষ্যংছড়ি উপজেলার অন্তর্গত একটি সরকারি শিক্ষা প্রতিষ্ঠান। ১৯৯৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
খামইয়াং ভাষা
সাধারণ তথ্য
খামইয়াংদের মাঝে মাঝে নোরাও বলা হয়, যদিও মোরে উল্লেখ আছে যে তিনি বাকী খামিয়াং বক্তারা নোরা হিসাবে নিজেকে উল্লেখ করেননি।
ইতিহাস
খামিয়াং মানুষের উত্পত্তি, ভাষা এবং ইতিহাস সম্পর্কে খুব কম লেখা হয়েছে। ১৯৮১ সালে, মুহি চন্দ্র শ্যাম পাঞ্জোক খাম্যংদের ইতিহাস নিয়ে আলোচনা করেছিলেন। পানজকের বিবরণ শুরু হয়েছিল একদল তাইদের নিয়ে, যারা ভবিষ্যতে খাম্যং নামে পরিচিতি পাবে, এবং তাই রাজা সুখানফা যাদের আসামে প্রেরণ করেছিলেন। তাদের লক্ষ্য ছিল রাজার ভাই সুকাফা, যিনি ১২২৮ সালে ব্রহ্মপুত্র উপত্যকার আহোম রাজ্যের প্রতিষ্ঠা করেছিলেন, তাকে অনুসন্ধান করা। সুকাফাকে খুঁজে পেয়ে এবং রাজা সুখানফায় ফিরে আসার পরে, খাম্যাংরা নওং ইয়াং হ্রদে বসতি স্থাপন করেছিল এবং প্রায় ৫০০ বছর ধরে সেখানে বসবাস করে। লীচের মতে হ্রদটি তিরাপ নদীর দক্ষিণে অবস্থিত এবং হ্রদটি "খাম্যং" নামের উৎস। ১৭৮০ সালে, খামিয়ারা অসম অঞ্চলে পুনর্বাসিত হয় এবং অহম রাজ্যের শেষ বছরগুলির বিভিন্ন সমস্যার কারণে বিভক্ত হয়ে অহমদের "সাথে এবং বিপক্ষে" লড়াই করে।
হাজী এম এ কালাম ডিগ্রি কলেজ
বিবরণ
কলেজটি ১৯৯৫ সালে উচ্চ মাধ্যমিক কলেজ হিসেবে প্রতিষ্ঠিত হয়, সালে বি.এ(পাস) কোর্স ও  সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।
খামইয়াং ভাষা
ভাষার নথিভুক্তিকরণ
বিভিন্ন ভাষাগত সমীক্ষায় খামইয়াং ভাষার উল্লেখ পাওয়া যায়। আসাম অঞ্চলের প্রথম দিকের ভাষাগত জরিপগুলির মধ্যে একটি গ্রিয়ারসন করেছিলেন, যেটি ১৯০৪ সালে ভারতের ভাষাগত জরিপ হিসাবে প্রকাশিত হয়। যদিও গ্রিয়ারসন তাঁঁর সমীক্ষায় খামিয়ংয়ের কথা উল্লেখ করেননি, তবে তিনি নোরা নামক একটি ভাষা অন্তর্ভুক্ত করেছিলেন যা অন্য জরিপে দেখা যায় নি। পরবর্তীকালে স্টিফেন মোরি (২০০১-২), অ্যান্টনি ডিলার (১৯৯২), এবং অন্যান্যরা আসামের তাই ভাষাগুলি নিয়ে গবেষণা করেছিলেন এবং এতে খাম্যংয়ের উল্লেখ ছিল। যদিও বিশেষ করে খামইয়াংয়ের কোনো ব্যাকরণ নেই, তবে মোরি আসামের তাই ভাষাগুলি নিয়ে তাঁঁর "দ্য তাই ল্যাঙ্গুয়েজেস অফ আসাম: আ গ্রামার এন্ড টেক্সটস" বইয়ে এই ভাষাগুলি সম্পর্কে কিছুটা গভীর আলোচনা করেছেন, এবং দিলার, এডমনসন এবং লুওর ২০০৮ সালের "তাই-কাদাই ল্যাঙ্গুয়েজেস" বইয়ের ষষ্ঠ অধ্যায়ে খামইয়াঙের সাথে তাই ফাকে ভাষার মিলগুলি নিয়ে আলোচনা করেছেন।
আসামের অন্যান্য সুরমাত্রিক তাই ভাষাগুলি থেকে পৃথক করার জন্য খামিয়াং ভাষাটি লেখার জন্য বিশেষ সুরসূচক চিহ্ন সহ একটি পরিবর্তিত তাই লিপি ব্যবহার করা হয়। খামইয়াংয়ে ছয়টি সুরমাত্রা রয়েছে যেগুলি তাই ফাকের ছয়টির থেকে ভিন্ন। খামইয়াং ভাষার বেশ কয়েকটি রেকর্ডিং ইন্টারনেটে আপলোড করা হয়েছে এবং এতে খামিয়ং ভাষার গল্প ও কথোপকথন অন্তর্ভুক্ত রয়েছে।
খামইয়াং ও নোরার মধ্যে সম্পর্ক
খামইয়াং এবং নোরার সম্পর্ক সংক্রান্ত খুব কম দলিল রয়েছে। কিছু পণ্ডিত মনে করেন যে খামিয়াং এবং নোরা একই ভাষা, বা ইতিহাসের কোনো এক পর্যায়ে এই ভাষাগুলি একত্রিত হয়ে গিয়েছিল। ভারতের ভাষাতত্ত্ব সমীক্ষায় স্যার জর্জ আব্রাহাম গিয়ারসন নোরা (nrr) ভাষার উল্লেখ করেছেন এবং ব্যাখ্যা করেছিলেন। ১৯০৪ সালে গিয়ারসনের বর্ণনায় তিনি বলেছিলেন যে তাঁর সময়ে এই ভাষার প্রায় ৩০০ জন বক্তা ছিলেন। অধিকন্তু, তাঁঁর কিছু ধ্বনিতাত্ত্বিক লেখা থেকে বর্তমানকালের খামিয়াংয়ের সাথে কিছু মিল খুঁঁজে পাওয়া যায়। এই লেখাগুলির মধ্যে কিছু ধাঁধা সহ দুটি পাঠ্যও ছিল।
জীবনীশক্তি
যদিও ভাষাটি অত্যন্ত বিপন্ন, তবুও এটি মৃতপ্রায় নয়। ভাষাটি পরবর্তী প্রজন্মের কাছে পৌঁছে দেওয়ার চেষ্টা করা হয়েছে; মোরি লিখেছেন যে ২০০১ সালে খামইয়াং প্রবীণদের একটি সভা অনুষ্ঠিত হয়েছিল, এবং জমায়েতরা সিদ্ধান্ত নিয়েছিলেন যে তারা এই গ্রামে এই ভাষায় কথা বলবেন। ২০০২ সালে, চাও মিহিংতা প্রাথমিক বিদ্যালয়ের বাচ্চাদের ভাষাটি শেখানো শুরু করেছিলেন। প্রতিদিন বিকেল ৪টে থেকে গ্রামের প্রাথমিক বিদ্যালয়ের ছোট বাচ্চারা খামইয়াং ভাষা চর্চা করে। তাদের পাঠগুলিতে সংখ্যা লেখার অনুশীলন, প্রতিদিনের শব্দের তালিকা, সংক্ষিপ্ত কথোপকথন এবং তাই লিপি থাকে।
সম্প্রতি, বিপন্ন ভাষা নথিভুক্তিকরণ কার্যক্রমটি খামইয়াং ভাষার নথিভুক্ত করার জন্য একটি প্রকল্প তৈরি করেছে। এর লক্ষ্য হলো তরুণ ভাষাভাষীদের দ্বারা এই ভাষার ব্যবহারকে পুনরুজ্জীবিত করার জন্য পাঠ্যপুস্তক এবং অন্যান্য ভাষাশিক্ষার উপকরণ তৈরি করার উদ্দেশ্যে খামইয়াং মৌখিক সাহিত্যের পাশাপাশি প্রাপ্ত লিখিত পাণ্ডুলিপিগুলির নথিভুক্ত করা।
আর্সেনুরা রেবেলি
আর্সেনুরা রেবেলি হল স্যাটারনিডেয়া পরিবারের একটি মথ। এটি ইকুয়েডর থেকে দক্ষিণে বলিভিয়া পর্যন্ত আন্দিজে দেখা যায়।
এদের ডানার বিস্তার প্রায় ১৪৫-১৫০ মিমি।
এর ঘনিষ্ঠ প্রজাতির একটি আর্সেনুরা আরমিদা , যা বলিভিয়াতেও পাওয়া যায়।
প্রজাতিটি ১৯২০ সালে প্রথম বর্ণিত হয়। এটি সর্বপ্রথম বর্ণনা করেন জীববিজ্ঞানী ওয়ান্ডনার।
শক্তি ইলেকট্রন বিজ্ঞান
শক্তি ইলেকট্রন বিজ্ঞান বা ইংরেজি পরিভাষাতে পাওয়ার ইলেকট্রনিক্‌স (power electronics) ইলেকট্রন বিজ্ঞানের একটি শাখা, যেখানে বৈদ্যুতিক শক্তির নিয়ন্ত্রণ এবং রূপান্তর সম্পর্কিত বিষয় আলোচনা করা হয়। পারদ আর্ক রেক্টিফায়ারের বিকাশের মধ্যদিয়ে শক্তি ইলেকট্রন বিজ্ঞানের যাত্রা শুরু হয়েছিল। প্রথম তৈরিকৃত শক্তি ইলেক্ট্রনিক যন্ত্রটি ছিল পারদ-চাপ ভালভ। আধুনিক শক্তি ইলেক্ট্রনিক যন্ত্র সমূহ তৈরি হয় থায়রিস্টর, ডায়োড এবং পাওয়ার ট্রানজিস্টর এর মত তড়িৎ রুপান্তর কারী যন্ত্রাংশের মাধ্যমে। সংকেত এবং ডেটা সংক্রমণ এবং প্রক্রিয়াকরণের সাথে সম্পর্কিত ইলেকট্রনিক সিস্টেমগুলি শক্তি ইলেক্ট্রনিক্সের মাধ্যমে যথেষ্ট পরিমাণে বৈদ্যুতিক শক্তি প্রক্রিয়াজাত করে।
শক্তি রূপান্তর সিস্টেমগুলিকে ইনপুট এবং আউটপুট শক্তির ধরন অনুসারে নিম্নক্তভাবে শ্রেণিবদ্ধ করা যায়ঃ
সংযুত্তনিকায়
সংযুত্ত নিকায় থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে তৃতীয়।
বর্ণনা
সংযুত্ত নিকায়ের মোট সূত্রের সংখ্যা সম্বন্ধে নিশ্চিত রূপে বলা যায় না। পালি টেক্সট সোসাইটির মতে এই সংখ্যা, ২৮৮৯, অপরদিকে রুপার্ট গেথিনের মতে ৬৬৯৬। তিনি বর্মী ভাষায় নিকায়ে ২৮৫৪ এবং সিংহলী ভাষায় নিকায়ে ৭৬৫৬ সংখ্যক সূত্রের উল্লেখ করেছেন। সূত্রগুলি পাঁচটি বগ্গ বা বিভাগে বিভক্ত। প্রতিটি বিভাগ আবার সংযুত্ত বা অধ্যায়ে বিভক্ত। এই পাঁচটি বগ্গ বা বিভাগ হল সগথ বগ্গ (সংযুত্ত ১-১১), নিদান বগ্গ (সংযুত্ত ১২-২১), খন্ধ বগ্গ (সংযুত্ত ২২-৩৪), সলয়াতন বগ্গ (সংযুত্ত ৩৫-৪৪) এবং মহা বগ্গ (সংযুত্ত ৪৫-৫৬)।
সংযুক্ত আগম
এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে সংযুক্ত আগমের অনুরূপ। চীনা ভাষায় ঝা আহানজিং (雜阿含經) নামক গ্রন্থের এই নিকায়ের পূর্ণ অনুবাদ পাওয়া যায়।
ওয়াশিংটন স্টেট রুট ৫৩৮
স্টেট রুট ৫৩৮ (এসআর ৫৩৮, অপর নাম কলেজ ওয়ে) ৩.৬২ মাইল (৫.৮৩ কি.মি.) দীর্ঘ একটি রাজ্য মহাসড়ক, যেটি যুক্তরাষ্ট্রের ওয়াশিংটন রাজ্যের স্কাগিট কাউন্টির উত্তরাঞ্চলীয় মাউন্ট ভেরনের শহর প্রান্তে এবং আরবান গ্রোথ বাউন্ডারিতে অবস্থিত। রাস্তাটি ১৯১১ সাল থেকেই বিদ্যমান, যেটি ইন্টারস্টেট ৫ (আই-৫)এর পশ্চিম দিক থেকে ইউএস ৯৯(বর্তমান নাম রিভারসাইড ড্রাইভ) পাড়ি দেয়। তারপর রাস্তাটি স্কাগিট ভ্যালি কলেজের মাউন্ট ভেরন শাখা অতিক্রম করে এসআর ৯ এর গোলচত্ত্বরে গিয়ে সমাপ্ত হয়।
রাস্তার বিবরণ
স্টেট রুট ৫৩৮ (এসআর ৫৩৮) রাস্তাটি স্কাগিট নদীর দক্ষিণে মাউন্ট ভেরনে অবস্থিত আই-৫ থেকে আরম্ভ হয়। রাস্তাটি দিয়ে ২০০৮ সালের দিকে দৈনিক গড়ে ২৭,০০০ টি যানবাহন চলাচল করতো। এই অংশটির নাম কলেজ ওয়ে এবং এটি পূর্বদিকের বাণিজ্যিক এলাকা অতিক্রম করে রিভারসাইড ড্রাইভ অতিক্রম করে । অতপর কিছু বিএনএসএফ এর মালিকানাধীন রেললাইন অতিক্রম করে। মাউন্ড ভেরন ক্যাম্পাস এলাকায় প্রবেশ করে, তারপর আবাসিক এবং বাণিজ্যিক এলাকার মধ্য দিয়ে রাস্তাটি অবশেষে মাউন্ট ভেরন শহরপ্রান্ত পেরিয়ে চলে যায়। অবশেষে এসআর ৫৩৮ দক্ষিণ-পূর্ব দিকে মোড় নিয়ে মাউন্ট ভেরন আরবান গ্রোথ বাউন্ডারীতে অবস্থিত এসআর ৯ এর গোলচত্ত্বরে মিলিত হয়ে সমাপ্ত হয়।
ইতিহাস
এসআর ৫৩৮, ১৯১১ সাল থেকেই বিদ্যমান, রাস্তাটি ১৯৩৭ সালে সেকেন্ডারী স্টেট হাইওয়ে ১জি (এসএসএইচ ১জি) নামধারন করার পূর্বে প্রায় ২৬ বছর গ্রাম্য রাস্তা হিসেবে বিদ্যমান ছিল। এসএসএইচ ১জি রাস্তাটি প্রাইমারী স্টেট হাইওয়ে ১ (পিএসএইচ ১) অতিক্রম করে, যেটি ইউএস ৯৯ এবং এসএসএইচ ১এ নামে পরিচিত ছিল ১৯৬৪ সাল পর্যন্ত। তারপর  ১৯৬৪ সালের মহাসড়ক পুনঃনামকরণের সময় রাস্তাটিকে এসআর ৫৩৮ নাম প্রদান করা হয়। ১৯৬৬ সালে,  ইউএস ৯৯ ছিল আই-৫ এর একটি বাইপাস সড়ক এবং  এখন রিভারসাইড ড্রাইভ নামে পরিচিত। ২০০৭ সালের জুন জুলাই মাসে  ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) এসআর ৯ এ একটি ইন্টারসেকশন এবং গোলচত্ত্বর নির্মাণ করে, যা কিনা স্কাগিট কাউন্টির প্রথম গোলচত্ত্বর।  এই গোলচত্ত্বরটি এসআর ৫৩৮ এর দৈর্ঘ্য ০.০৫ মাইল কমিয়ে দেয়।  তারপর ২০০৯ সালের শুরুতে আই-৫ এবং ১৮তম সড়ককে ডব্লিউএসডিওটি কর্তৃপক্ষ বাঁধিয়ে রিভারসাইড ড্রাইভকে প্রশস্থ করে ফেলে।  সিম্যাক্স প্যাসিফিক হোল্ডিং পুনরায় রাস্তা্‌টি বাঁধানোর কাজ পায় জানুয়ারি ২০ তারিখে  এবং রিভারসাইড ড্রাইভে কাজটি ৩১ মে নাগাদ শুরু হয়। যদিও কাজটি ৩ মে থেকে শুরু হবার কথা ছিল  , তবুও ৪ জুন পর্যন্ত স্থায়ি ছিল। সত্যিকার অর্থে পুনরায়  বাঁধানোর কাজটি মূলত সে বছর জুনের শেষে হয়েছিল।
দামানযদি
দামানযদি (Damanjodi) ভারতের ওড়িশা রাজ্যের কোরাতপুত জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দামানযদি শহরের জনসংখ্যা হল ৮৪৭৫ জন। এর মধ্যে পুরুষ ৫৪% এবং নারী ৪৬%।
সূরা
শব্দগত উৎপত্তি
সূরা শব্দটি হযরত মুহাম্মদ সাল্লাল্লাহু 'আলাইহি ওয়া সাল্লাম এর সময় একটি অংশ বা কুরআনের আয়াতের একটি সেটের অর্থ সহ একটি শব্দ হিসাবে ব্যবহৃত হয়েছিল। এর প্রমাণ হচ্ছে কুরআনে একাধিক স্থানে সূরা শব্দটির আবির্ভাব যেমন আয়াত ২৪:১: "একটি সূরাহ যা আমি নাযিল করেছি আর তা ফরয করে দিয়েছি, আর তার ভেতরে আমি সুস্পষ্ট আয়াত নাযিল করেছি, যাতে তোমরা উপদেশ গ্রহণ কর।" কুরআনে বহুবচন আকারেও উল্লেখ করা হয়েছে: নাকি তারা বলে, ‘সে এটা রটনা করেছে’? বল, ‘তাহলে তোমরা এর অনুরূপ দশটি সূরা বানিয়ে নিয়ে আস এবং আল্লাহ ছাড়া যাকে পার ডেকে আন, যদি তোমরা সত্যবাদী হও’।
দামানযদি
জনসংখ্যার উপাত্ত
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে দামানযদি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সূরা
শব্দগত উৎপত্তি
১৯৩৮ সালে আর্থার জেফ্রি বলেন যে সিরিয়াক শব্দ সুরাত থেকে প্রাপ্ত যার অর্থ 'লেখা'।
অধ্যায়ের কালানুক্রমিক ক্রম
কুরআনের অধ্যায়গুলি প্রকাশের কালানুক্রমিক ক্রমে সাজানো হয়নি, এবং সুনির্দিষ্ট আদেশ পণ্ডিতদের এড়িয়ে গেছে। ঐতিহ্য অনুযায়ী, মুহাম্মদ তার সঙ্গীদের প্রতিটি ওয়াহির ঐতিহ্যগত স্থান বলেছিলেন যেমন তিনি এটি প্রকাশ করেছিলেন, এবং পূর্ব এশীয় অধ্যয়ন বিশেষজ্ঞ ডাব্লুএম থিওডোর ডি বারি বর্ণনা করেছেন যে, "কুরআন পাঠ্য সংগ্রহ এবং সংহিতাকরণের চূড়ান্ত প্রক্রিয়াটি একটি অতি-সুক্ষ নীতি দ্বারা পরিচালিত হয়েছিল: ঈশ্বরের কথাগুলি কোনওভাবেই মানুষের হস্তক্ষেপের দ্বারা বিকৃত বা নিষ্ক্রিয় হওয়া উচিত নয়। এই কারণে, অসংখ্য অহী সম্পাদনা, বিষয়গত ইউনিটে তাদের সংগঠিত করার বা কালানুক্রমিক ক্রমে উপস্থাপন করার কোনও চেষ্টা করা হয়নি..."।
প্রাথমিক প্রচেষ্টা
বেশ কয়েকজন মধ্যযুগীয় ইসলামিক লেখক বিভিন্ন ফলাফল সহ অধ্যায়গুলির একটি কালানুক্রমিক ভাবে আদেশিত তালিকা সংকলন করার চেষ্টা করেছিলেন। যেহেতু মুহাম্মদ বা তার সঙ্গীদের সময় কার কোন প্রেরিত প্রতিবেদন বিদ্যমান নেই, তাদের কাজগুলো অগত্যা পণ্ডিতদের মতামতের প্রতিনিধিত্ব করে এবং কোনটিই অষ্টম শতাব্দীর প্রথম প্রান্তিকের আগে উৎদ্ভ হয়নি। একটি সংস্করণ আব্দ আল-কাফির পঞ্চদশ শতাব্দীর একটি রচনায় দেওয়া হয়েছে, এবং কুরআনের মানক (আদর্শ) মিশরীয় সংস্করণ (১৯২৪) দ্বারা প্রদত্ত কালানুক্রমিক ক্রমে অন্তর্ভুক্ত করা হয়েছে। আবু সালেহ আরেকটি তালিকা উল্লেখ করেছেন, অন্যদিকে আবু সালেহ-এর একটি উল্লেখযোগ্য ভিন্ন সংস্করণ 'কিতাব মাবানি' গ্রন্থে সংরক্ষিত আছে। আর একটি, দশম শতাব্দী থেকে, ইবনে নাদিম দ্বারা প্রদত্ত।
বেশ কয়েকটি আয়াত নির্দিষ্ট ঘটনাগুলির সাথে যুক্ত যা তাদের তারিখ করতে সহায়তা করে। মুহাম্মদের উপর অবতীর্ণ প্রথম আয়াত ছিল ৯৬ অধ্যায় (বছর ৬০৯)। আয়াত ১৬:৪১ এবং ৪৭:১৩ এ মুসলমানদের অভিবাসন বা হিজরতকে বোঝায় যা ৬২২ সালে সংঘটিত হয়েছিল। আয়াত ৮:১-৭ এবং ৩:১২০-১৭৫ এ যথাক্রমে বদর (৬২৪) ও উহুদ (৬২৫) এর যুদ্ধ কে বোঝায়। মুহাম্মদের শেষ হজ্বের কথা ৫:৩ এ উল্লেখ করা হয়েছে যা ৬৩২ সালে ঘটেছিল, মৃত্যুর কয়েক মাস আগে। এই পদ্ধতিটি সীমিত উপযোগিতার কারণ কুরআন মুহাম্মদের জীবন বা মুসলিম সম্প্রদায়ের প্রাথমিক ইতিহাস বর্ণনা করে কেবল ঘটনাক্রমে এবং বিশদে নয়। বস্তুত, খুব কম অধ্যায়ে মুহাম্মদের জীবনে সংঘটিত ঘটনাবলীর স্পষ্ট উল্লেখ রয়েছে।
আধুনিক কাজ
থিওডোর নলডেকের কালপঞ্জি এই ধারণার উপর ভিত্তি করে যে কুরআনের শৈলী বিপরীত ছাড়াই এক দিকে পরিবর্তিত হয়। নলদেক অধ্যায়ের শৈলী এবং বিষয়বস্তু অধ্যয়ন করেন এবং ধরে নেন যে প্রথমে, পরে (মাদানী) অধ্যায় এবং আয়াত এবং সাধারণত পূর্ববর্তী (মাক্কী) এর চেয়ে ছোট এবং দ্বিতীয়ত, যে পূর্ববর্তী মাক্কী আয়াতে একটি স্বতন্ত্র ছড়াশৈলী রয়েছে আর পরবর্তী আয়াতগুলিতে বেশি গদ্যেশৈলী আছে। নলদেক অনুসারে, পূর্ববর্তী অধ্যায়গুলির সাধারণ বৈশিষ্ট্য রয়েছে: তাদের মধ্যে অনেকগুলিতে শপথের বা কসমের সাথে শুরু হয়েছে যেখানে আল্লাহ মহাজাগতিক ঘটনাদ্বারা শপথ করেন, তাদের সাধারণ থিম রয়েছে (এস্চ্যাটোলজি বা পরকাল, সৃষ্টি, ধার্মিকতা, মুহাম্মদের মিশনের বা দাওয়াতের প্রমাণীকরণ এবং মুহাম্মদের বিরুদ্ধে অভিযোগ খণ্ডন সহ), এবং কিছু মক্কী অধ্যায়ের একটি স্পষ্ট 'ত্রিপাক্ষিক' কাঠামো রয়েছে (উদাহরণস্বরূপ অধ্যায় ৪৫, ৩৭, ২৬, ১৫, ২১)। ত্রিপাক্ষিক অধ্যায়গুলি একটি সংক্ষিপ্ত সতর্কীকরণ দিয়ে শুরু হয়েছে, তারপরে অবিশ্বাসীদের সম্পর্কে এক বা একাধিক আখ্যান, এবং অবশেষে মুহাম্মদের সমসাময়িকদের সম্বোধন করে এবং তাদের ইসলামে আমন্ত্রণ জানায়। অন্যদিকে, মাদানী আয়াতগুলি দীর্ঘ এবং মুসলিম সম্প্রদায়ের জন্য আইন এবং নির্দেশনা প্রদানের জন্য ছড়া এবং উদ্বেগের একটি স্বতন্ত্র শৈলী রয়েছে।
রিচার্ড বেল তার গবেষণার সূচনা বিন্দু হিসেবে নলদেকের কালপঞ্জি গ্রহণ করেন, তবে বেল বিশ্বাস করেন না যে নলদেক শৈলীর মানদণ্ড গুরুত্বপূর্ণ। তিনি মুহাম্মদের মিশনে একজন ব্যক্তির কাছ থেকে প্রগতিশীল পরিবর্তন দেখেছিলেন যিনি একেশ্বরবাদকে একটি সর্বাধিনায়কের স্বাধীন নেতাহিসাবে প্রচার করেছিলেন। বেলের জন্য মুহাম্মদের মিশনে এই রূপান্তর নলদেক শৈলীর মানদণ্ডের তুলনায় বেশি নির্ণায়ক ছিল। বেল যুক্তি দেখিয়েছিলেন যে, যে সব অনুচ্ছেদে ইসলাম ও মুসলিমের কথা উল্লেখ করা হয়েছে বা মুহাম্মদের অনুসারীরা একটি স্বতন্ত্র সম্প্রদায় বলে উল্লেখ করা হয়েছে, তা পরে প্রকাশিত হয়েছে। তিনি কুরআনকে তিনটি প্রধান পর্বে শ্রেণীবদ্ধ করেন: প্রাথমিক কাল, কুরআনীয় সময়কাল এবং বইয়ের সময়কাল। রিচার্ড বেল অধ্যায়ের পরিবর্তে আয়াতগুলির কালপঞ্জি নিয়ে কাজ করেছিলেন। ওহী নাজিলের সময়কালের জন্য বেলের অন্তর্নিহিত পদ্ধতিটি অনুমান করে যে প্রকাশের স্বাভাবিক এককটি সংক্ষিপ্ত উত্তরণ এবং প্যাসেজগুলি ব্যাপকভাবে সম্পাদনা এবং পুনর্বিন্যস্ত করা হয়েছে।
মেহেদি বাজারগান কুরআনকে ১৯৪ টি স্বাধীন অনুচ্ছেদে বিভক্ত করে কিছু অধ্যায়কে একক ব্লক হিসাবে অক্ষত রেখে এবং অন্যগুলোকে দুই বা ততোধিক ব্লকে বিভক্ত করে। তারপরে তিনি গড় পদ্য দৈর্ঘ্য বৃদ্ধি অনুসারে ব্লকগুলি পুনর্বিন্যস্ত করেছিলেন। তিনি যে আদেশটি প্রস্তাব করেছেন তা কালানুক্রমিক ক্রম। বাজারগান ধরে নিয়েছিলেন যে সময়ের সাথে সাথে পদ্যদৈর্ঘ্য বৃদ্ধি পায় এবং তিনি এই অনুমানটি প্যাসেজগুলি পুনর্বিন্যাস করতে ব্যবহার করেছিলেন।
ইসলামিক স্টাডিজের একজন পণ্ডিত নীল রবিনসনের অভিমত যে কুরআনের শৈলী ধারাবাহিকভাবে পরিবর্তিত হয়েছে এমন কোন প্রমাণ নেই এবং তাই শৈলী সবসময় কখন এবং কোথায় একটি অধ্যায় নাজিল হয়েছিল তার নির্ভরযোগ্য সূচক নাও হতে পারে। রবিনসনের মতে, লেখকত্বের কালপঞ্জির সমস্যা এখনও সমাধান করা যায়নি।